CELEX: 22008D0083
Language: ro
Date: 2007-12-20 00:00:00
Title: 2008/83/CE: Decizia nr. 4/2007 a Consiliului de Miniștri ACP-CE din 20 decembrie 2007 de modificare a Protocolului nr. 3 privind Africa de Sud la Acordul de parteneriat ACP-CE

30.1.2008   
            
            
               RO
            
            
               Jurnalul Oficial al Uniunii Europene
            
            
               L 25/11
            
         
      DECIZIA NR. 4/2007 A CONSILIULUI DE MINIȘTRI ACP-CE
   din 20 decembrie 2007
   de modificare a Protocolului nr. 3 privind Africa de Sud la Acordul de parteneriat ACP-CE
   (2008/83/CE)
   CONSILIUL DE MINIȘTRI ACP-CE,
   având în vedere Acordul de parteneriat între membrii grupului statelor din Africa, Caraibe și Pacific („ACP”), pe de o parte, și Comunitatea Europeană și statele membre ale acesteia, pe de altă parte, semnat la Cotonou (Benin) la 23 iunie 2000 (1), astfel cum a fost revizuit prin Acordul de modificare (2) a acordului ACP-CE menționat anterior, semnat la Luxemburg la 25 iunie 2005, în special Protocolul nr. 3 privind Africa de Sud,
   întrucât:
   
               (1)
            
            
               Articolul 5 din Protocolul nr. 3 la Acordul de parteneriat ACP-CE prevede că dispozițiile acordului în materie de cooperare economică și comercială nu se aplică Africii de Sud.
            
         
               (2)
            
            
               La 7 martie 2006, grupul țărilor ACP membre ale Comunității de Dezvoltare a Africii de Sud (SADC) care negociază un Acord de parteneriat economic (APE) cu Comunitatea Europeană au solicitat asocierea Africii de Sud, ca membru deplin, la negocierea respectivă și Consiliul de Miniștri a aprobat cererea, la 12 februarie 2007, sub rezerva îndeplinirii anumitor condiții.
            
         
               (3)
            
            
               Negocierile APE se bazează pe dispozițiile economice și comerciale prevăzute în Acordul de parteneriat ACP-CE, în special articolele 36 și 37.
            
         
               (4)
            
            
               Din motive de claritate juridică, este necesară modificarea Protocolului nr. 3 pentru a se ține seama de includerea deplină a Africii de Sud în negocierile APE și de eventuala aderare a acesteia la APE.
            
         
               (5)
            
            
               Protocolul nr. 3 poate fi revizuit, în conformitate cu articolul 7 din acesta, printr-o decizie a Consiliului de Miniștri,
            
         DECIDE:
   Articolul 1
   La articolul 5 din Protocolul nr. 3 la Acordul de parteneriat ACP-CE se adaugă următorul alineat:
   
      „(3)   Prezentul protocol nu împiedică Africa de Sud să negocieze și să semneze unul dintre Acordurile de parteneriat economic (APE) prevăzute în partea 3 titlul II din prezentul acord, cu condiția ca celelalte părți la acel APE să fie de acord.”
   
   Articolul 2
   Prezenta decizie intră în vigoare la data adoptării sale.
   
      Adoptată la Bruxelles, 20 decembrie 2007.
      
         
            Președintele Comitetului Ambasadorilor ACP-CE prin delegare, pentru Consiliul de Miniștri ACP-CE
         
         Álvaro MENDONÇA E MOURA
         
      
   
   
      (1)  JO L 317, 15.12.2000, p. 3.
   
      (2)  JO L 209, 11.8.2005, p. 27. Acord aplicat cu titlu provizoriu în conformitate cu Decizia nr. 5/2005 (JO L 287, 28.10.2005, p. 1).